Veži ata đe ti aga kaže- pjesma
Veži ata đe ti aga kaže

Moj je pradjed daleko dogur'o

Do dvorskoga komandira straže

Zato što je poštovao onu:

Veži ata đe ti aga kaže

Dedo stek'o aginska imanja

Ogradio pašnjake, plantaže

A stalno je šaptao u bradu:

Veži ata đe ti aga kaže

Babo mi je bio poslovođa

Obišao sve hotele, plaže

Jer životna maksima mu bila

Veži ata đe ti aga kaže

Imam i ja pomalehno kljuse

Od svih silnih atova mi draže

Ja se uzdam u njega i u se

I vežem ga đe mi duša kaže